Diari Oficial de la Generalitat Valenciana


Sumari del DOGV 9996, del 29-11-2024 (2024/12826)

RESOLUCIÓ de 28 de novembre de 2024, de la Direcció General de l’Institut Valencià de Cultura, per la qual es convoquen subvencions a l'exhibició d'obres cinematogràfiques en sales de cinema de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9996

Data del DOGV
:   29-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12422

CVE
:   WSJH-Q-3875-98671

Data del document
:   28-11-2024

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública
    * indústria cinematogràfica

Mitjançant la RESOLUCIÓ del 21 de novembre de 2024 del conseller d'Educació Cultura, Universitats i Ocupació, per la qual s'aproven les bases reguladores per a la concessió de subvencions a l'exhibició d'obres cinematogràfiques en sales de cinema de la Comunitat Valenciana (DOGV 9995/28-11-2024), s'establixen les bases reguladores per a la concessió de subvencions públiques en règim de concurrència competitiva per a l'exhibició d'obres cinematogràfiques en sales de cinema de la Comunitat Valenciana

D'altra banda el Pla estratègic de subvencions 2024-2026 de la Vicepresidència Primera i Conselleria de Cultura i Esport, aprovat per Resolució de 12 de febrer de 2024, de la Subsecretaria de la Vicepresidència Primera i Conselleria de Cultura i Esport, establix en l'apartat tercer i dins dels objectius estratègics de l’Institut Valencià de Cultura, el foment d'activitats audiovisuals, mitjançant la línia de subvenció S0969, la finalitat de la qual el foment d'activitats audiovisuals com ara exhibició, entre altres.

L'Orde 28/2024 de 21 d'octubre, de la Conselleria d'Educació, Cultura, Universitats i Ocupació, en la seua disposició derogatòria única, deroga l'Orde 16/2023, de 29 de maig, de la Conselleria d'Educació, Cultura i Esport, per la qual s'aproven les bases reguladores i la convocatòria per a la concessió de subvencions a l'exhibició en sales de cinema de la Comunitat Valenciana.

De conformitat amb la resolució de la presidència de l’Institut Valencià de Cultura de 31 de maig de 2023 (DOGV 9615, 12.06.2023), es faculta la persona titular de la direcció general de l’Institut Valencià de Cultura perquè dicte les resolucions i instruccions que es consideren oportunes per al desplegament i aplicació del que es disposa en la resolució per la qual s'aproven les bases reguladores per a la concessió de subvencions a l'exhibició d'obres cinematogràfiques en sales de cinema de la Comunitat Valenciana, i es delega expressament en ella, tant la convocatòria anual de subvencions, com la seua concessió i la resolució de les incidències que puguen produir-se amb posterioritat a esta, inclosos els errors materials, aritmètics o de fet.

Així, en virtut de la citada habilitació competencial

RESOLC

*Primer. Objecte*

1. Convocar la concessió d'ajudes destinades a l'exhibició en sales de cinema de la Comunitat Valenciana, amb la finalitat d'incentivar la programació d'obres cinematogràfiques valencianes i el foment i consolidació del públic que accedix a estes.

2. La concessió de subvencions es portarà a efecte en règim de concurrència competitiva, de conformitat amb els articles 163 i 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.

3. Les activitats hauran de tindre lloc entre l'1 de desembre de 2023 i el 30 de novembre de 2024, ambdues inclusivament.

*Segon. Finançament de les ajudes*

1. Al finançament de les ajudes que es preveuen en esta resolució es destinen 550.000 euros a càrrec de l'aplicació pressupostària de la secció G0118, entitat 016, línia de subvenció S0969 “Foment de les activitats audiovisuals”, de l‘IVC amb càrrec al capítol IV, pressupost de 2024. Este import podrà ser ampliat en cas de produir-se increments pressupostaris o econòmics en l'aplicació pressupostària.

El referit import podrà ser minorat quan en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció que el finança.

2. L'import previst per esta convocatòria és 550.000 euros que es distribuirà en un màxim de 45 ajudes, amb un màxim de 10.000 euros per cada sala de cinema (pantalla) i de 60.000 euros per ajuda i beneficiari, sempre que aconseguisquen o superen els 50 punts i segons la puntuació obtinguda.

3. Dins dels límits pressupostaris i d'acord amb els criteris establits, les presents ajudes seran destinades a sufragar els gastos generats per les activitats d'exhibició d'obres audiovisuals en sales de cinema de la Comunitat Valenciana. Les ajudes no podran destinar-se a inversions ni a adquisicions patrimonials.

*Tercer. Beneficiaris*

1. Podran obtindre la condició de beneficiàries d'estes ajudes, les xicotetes i mitjanes empreses, definides en el Reglament UE 651/2014, de qualsevol estat membre de la Unió Europea o de l'Espai Econòmic Europeu i les agrupacions d'interés econòmic (AIE), d'acord amb el que es disposa en la Llei 12/1991, de 29 d'abril, d'Agrupacions d'Interés Econòmic, que es dediquen professionalment a l'exhibició d'obres cinematogràfiques i siguen titulars de sales de cinema situades en la Comunitat Valenciana. S'entendrà per professionals aquelles que consten inscrites en el registre Administratiu d'Empreses Cinematogràfiques i Audiovisuals de l'Institut de la Cinematografia i de les Arts Audiovisuals (ICAA).

2. Només es concedirà una ajuda per cada cinema (sala o conjunt de sales situades en un mateix immoble).

3. No podran ser beneficiaris els qui no es troben al corrent en el compliment de les seues obligacions tributàries i davant de la Seguretat Social en els termes establits per la Llei General de Subvencions i el seu Reglament, amb anterioritat a dictar-se la proposta de resolució de concessió de la convocatòria.

*Quart. Obligacions dels beneficiaris*

1. Amb caràcter general, són obligacions aquelles establides en l'article 14 de la Llei 38/2003 (LGS).

2. A més de les anteriors, seran obligacions dels beneficiaris de la subvenció les exposades en la base octava de la Resolució del 21 de novembre de 2024 del conseller d'Educació Cultura, Universitats i Ocupació, per la qual s'aproven les bases reguladores per a la concessió de subvencions a l'exhibició d'obres cinematogràfiques en sales de cinema de la Comunitat Valenciana

*Quint. Notificació o comunicació a la Comissió Europea*

1. Estes ajudes se sotmeten al règim de *minimis,*  conforme al que es preveu en el Reglament (UE) 2023/2831, de la Comissió Europea, de 13 de desembre de 2023, relatiu a l'aplicació dels articles 107 i 108 del Tractat de Funcionament de la Unió Europea a les ajudes de *minimis (*DOUE núm. 2831 de 15.12.2023). En cap cas podran superar l'import màxim total d'ajuda de *minimis*  actualment establit en 300.000 euros durant qualsevol període de tres anys per a una mateixa empresa, ni individualment, ni com a resultat de l'acumulació amb altres ajudes de *minimis*  concedides a la mateixa empresa.

2. De conformitat amb l'article 5 del Reglament (UE) 2023/2831, de la Comissió Europea, de 13 de desembre de 2023, relatiu a l'aplicació dels articles 107 i 108 del Tractat de Funcionament de la Unió Europea a les ajudes de *minimis*  (DOUE núm. 2831 de 15.12.2023), estes ajudes podran acumular-se amb:

a) les ajudes de *minimis* concedides conformement al Reglament (UE) 2023/2832 de la Comissió.

b) amb les ajudes de *minimis* concedides conformement al Reglament (UE) 1408/2013 de la Comissió i al Reglament (UE) de la Comissió 717/2014 fins al límit màxim de 300.000 euros durant qualsevol període de tres anys.

3. Les ajudes de *minimis*  concedides en virtut del present Reglament no s'acumularan amb cap ajuda estatal en relació amb els mateixos gastos subvencionables ni amb ajudes estatals per a la mateixa mesura de finançament de risc si esta acumulació excedira la intensitat d'ajuda o de l'import d'ajuda més elevat que corresponga fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de *minimis* que no es concedisquen per a costos subvencionables específics ni puguen atribuir-se a costos subvencionables específics podran acumular-se amb ajudes estatals concedides en virtut d'un reglament d'exempció per categories o una decisió adoptats per la Comissió.

4. A l'efecte de control dels límits anteriorment exposats, els sol·licitants hauran d'aportar juntament amb la sol·licitud, una declaració responsable d'ajudes en la qual s'indiquen totes les que tinguen concedides o conforme a un règim expressament designat com de *minimis,*  durant qualsevol període de tres anys.

*Sext. Compatibilitat de les subvencions*

Estes subvencions seran compatibles amb la percepció d'altres subvencions, ajudes, ingressos o recursos per a la mateixa finalitat, procedents de qualssevol administracions o entitats públiques o privades, nacionals, de la Unió Europea o d'organismes internacionals, tenint en compte que l'import total de les subvencions rebudes en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat. En tot cas, serà procedent el reintegrament de l'excés percebut.

*Sèptim. Forma i termini de presentació de sol·licituds*

1. El termini de presentació de sol·licituds serà de 3 dies hàbils, a comptar des de l'endemà de publicació de la present convocatòria en el *Diari Oficial de la Generalitat Valenciana*.

2. Les sol·licituds hauran de dirigir-se a l’Institut Valencià de Cultura i es presentaran, juntament amb la documentació vinculada a estes, per via telemàtica a través del registre electrònic accessible des de la següent URL: <http://ivc.gva.es/>, per al qual l'empresa sol·licitant o el seu representant haurà de disposar de qualsevol dels certificats o firmes electròniques que admet esta aplicació.

En cap cas seran vàlids els documents als quals s'haja d'accedir mitjançant enllaços o adreces webs, corresponents a aplicacions o plataformes d'emmagatzematge, o a servicis d'allotjament d'arxius, tenint-se estos documents per no presentats.

3. Les sol·licituds hauran de formalitzar-se mitjançant la presentació telemàtica del model que s'adjunta com a annex II a esta convocatòria degudament omplit, acompanyat de la documentació corresponent.

S'inclourà un índex relacionant els documents aportats, numerant estos segons l'orde en què figuren en el dossier aportat.

La sol·licitud i documentació que l’acompanye contindran:

a) Declaració responsable de les subvencions, ajudes, ingressos o recursos sol·licitats, percebuts o concedits i pendents de percepció per altres administracions o institucions públiques i privades per a les mateixes finalitats (inclosa en el model de sol·licitud).

b) Declaració responsables d'ajudes de *minimis*  de l'exercici present i dels dos anteriors (inclosa en el model de sol·licitud).

c) Declaració responsable de no incórrer en cap de les prohibicions per a obtindre la condició de beneficiari especificades en els punts 2 i 3 de l'article 13 de la Llei 38/2003, de 17 de novembre, general de subvencions, en els termes previstos en l'article 13.7 del citat cos legal (inclosa en el model de sol·licitud).

d) Declaració responsable de compliment de la normativa sobre integració laboral de persones amb discapacitat, o si és el cas, declaració de l'exempció d'esta obligació, d'acord amb el que es disposa en l'article 7 de la Llei 11/2003, de 10 d'abril, de la Generalitat, sobre l'Estatut de les persones amb discapacitat (DOGV 4479, 11.04.2003) i en l'article 5 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat (DOGV 4907, 21.12.2004) (inclosa en el model de sol·licitud).

Si l'entitat sol·licitant té contractades persones amb discapacitat haurà d'aportar la documentació acreditativa que esta contractació és anterior al fet que finalitze el termini per a presentar les sol·licituds d'estes ajudes, aportant còpia del contracte i document que acredite la discapacitat de la persona contractada.

e) Declaració responsable de no estar en crisi, segons el que es disposa per les directrius comunitàries sobre ajudes estatals de salvament i de reestructuració d'empreses en crisis (Comunicació de la Comissió, 2014/C 249/1, de 31.07.2014).

f) Declaració responsable de no estar subjecta a una orde de recuperació per declaració de la Comissió d'ajuda il·legal i incompatible amb el mercat interior europeu.

g) Per al supòsit que l'entitat sol·licitant es trobe inscrita en el Registre administratiu d'empreses audiovisuals de la Comunitat Valenciana: declaració responsable de la vigència de les dades contingudes en el citat Registre (inclosa en el model de sol·licitud).

Per al supòsit que l'entitat sol·licitant no estiga inscrita en el Registre administratiu d'empreses audiovisuals de la Comunitat Valenciana, haurà d'aportar si és persona jurídica:

– Targeta d'identificació fiscal.

– Escriptura de constitució amb el caixetí d'inscripció en el registre públic corresponent o, si és el cas, certificació expedida pel titular del registre públic en què la mateixa es trobe inscrita.

– Documentació acreditativa de la representació i capacitat amb la qual actua el seu representant legal.

– Alta en l'Impost d'activitats Econòmiques on conste la qualificació de l'activitat econòmica corresponent a l'exhibició de pel·lícules cinematogràfiques i vídeos en sales de cinema.

h) D'acord amb el que es disposa en l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part del sol·licitant, l'òrgan gestor del procediment estarà autoritzat per a obtindre directament les dades dels documents elaborats per qualsevol administració pública, excepte les dades tributàries que requerixen autorització expressa (estes opcions figuren en el model de sol·licitud), respecte a aquells que es proposen com a beneficiaris i que per a este procediment són els següents:

– Dades d'identitat (DNI o document equivalent en cas d'estrangers).

– Certificació de l'Agència Estatal d'Administració Tributària que acredite que es troba al corrent de les seues obligacions.

– Certificació de la Tresoreria General de la Seguretat Social que acredite que es troba al corrent de les seues obligacions.

– Certificació de la Direcció Territorial de la Conselleria d'Hisenda i Model Econòmic corresponent que acredite que es troba al corrent de les seues obligacions tributàries amb la Generalitat.

En cas de manifestar en l'imprés de sol·licitud oposició a la seua obtenció per l'Administració o no autoritzar l'accés a les dades tributàries, seran els interessats els qui hagen d'aportar els citats documents i certificats.

i) Pressupost d'ingressos i gastos i la memòria d'activitat per a la qual se sol·licita ajuda, es presentaran mitjançant els models normalitzats disponibles en la web de l’IVC.

La memòria d'activitat inclourà:

– Any d'obertura del cinema.

– Ubicació del cinema o cinemes.

– Nombre de sales en cada cinema.

– Mesos d'obertura a l'any.

– Dies d'obertura setmanal.

– Aforament d'espectadors per cada sala i aforament total d'espectadors.

– Característiques de l'equipament tècnic.

– Nombre de treballadors, distingint personal de gestió que inclou al personal de sala i el personal d'administració.

– Nombre d'entrades venudes i recaptació per venda d'entrades, des de l'última data de justificació presentada, o en defecte d'això des de l'1 de desembre de 2023, fins al 30 de novembre de 2024.

– Relació de pel·lícules projectades  des de l'última data de justificació presentada, o en defecte d'això des de l'1 de desembre de 2023, fins al 30 de novembre de 2024.

– Pla d'exhibició de l'any 2024, en què figure, almenys, el nombre de pel·lícules que es preveu projectar en 2024, total aproximat de sessions.

j) Documentació corresponent a l'acreditació dels mèrits a l'efecte de la baremació dels criteris d'atorgament. Els mèrits que hagen de ser objecte de baremació apareixeran degudament diferenciats de la resta de documentació. Els mèrits no acreditats juntament amb la sol·licitud no es computaran.

k) Qualsevol altra dada o document relacionat, que es considere convenient aportar.

Les dades de caràcter personal continguts en l'imprés de sol·licitud podran ser incloses en un fitxer per al seu tractament per l’Institut Valencià de Cultura com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment, els sol·licitants d'ajuda podran exercir els drets d'accés, rectificació, cancel·lació i oposició.

*Octau. Ordenació i instrucció del procediment*

1. L'òrgan competent per a l'ordenació i la instrucció del procediment de concessió de les ajudes és el Servici d'Ajudes de l’IVC que, en qualsevol moment podrà d'ofici, acordar totes les actuacions necessàries per a la determinació, coneixement i comprovació de les dades en virtut de les quals ha de pronunciar-se la resolució.

2. Després de l'estudi de la documentació administrativa, es publicarà un llistat complet de les sol·licituds en la web de l’IVC indicant aquelles que estan completes, les incompletes, assenyalant la documentació que falta per aportar o esmenar, i les no admeses a tràmit, tenint esta publicació el caràcter de notificació a l'efecte de computar el termini per a esmenar o completar la sol·licitud presentada.

D'acord amb el principi de concentració de tràmits i impuls d'ofici, si totes les sol·licituds es trobaren completes, es publicarà en unitat d'acte el citat llistat.

3. El sol·licitant tindrà un termini de 10 dies hàbils per a aportar la documentació o esmenar la sol·licitud, si no ho fera se li tindrà per desistit de la seua sol·licitud, prèvia resolució que haurà de ser dictada en els termes previstos en la legislació del procediment administratiu comú.

4. La comprovació de l'existència de dades no ajustades a la realitat podrà comportar, en funció de la seua transcendència, la denegació de la subvenció sol·licitada, sense perjuí de les restants responsabilitats que puguen derivar-se d'esta circumstància.

5. En cas d'empat, tindran preferència els sol·licitants dels projectes que acrediten, juntament amb la sol·licitud, la contractació de persones amb discapacitat, segons el que es preveu en l'article 6.1 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat. En estos casos, la contractació d'estes persones haurà de mantindre's, almenys, fins que finalitze el desenrotllament de l'activitat per a la qual es concedix la subvenció.

Si persistix l'empat, caldrà ajustar-se a la puntuació atorgada al projecte en virtut de la puntuació obtinguda en els criteris que en cada cas valoren la paritat i la participació de la dona.

Finalment, i en defecte d'això, caldrà ajustar-se a l'orde de presentació en el registre electrònic, ateses la data i l'hora. Si s'han realitzat diversos enviaments del mateix projecte, es tindrà en compte la data i l'hora de l'últim enviament realitzat dins del termini de presentació de sol·licituds.

*Nové. Comissió tècnica de valoració*

1. L'examen i valoració de les sol·licituds presentades correspondrà a una comissió de valoració nomenada per la direcció general de l’IVC i composta per:

– Presidència: titular de la direcció general de l’IVC o persona en qui delegue.

– La persona titular del Servici d'Ajudes de l’IVC o, en defecte d'això, tècnic/a del Servici d'Ajudes de l’IVC en qui delegue.

– Tres tècnics o tècniques de l’IVC o altres departaments de la Generalitat o d'altres administracions públiques o professionals vinculats a l'àmbit de l'audiovisual, a proposta de l'òrgan instructor i nomenats, tots ells, per l'òrgan competent.

– Una persona que exercisca la secretaria de la comissió, que actuarà amb veu, però sense vot, que haurà d'ocupar un lloc tècnic o administratiu de l’IVC.

En cas d'abstenció, recusació, absència, malaltia o vacant i altres casos on així procedisca, els membres de l'òrgan podran ser suplits conforme dispose la llei.

2. La constitució i actuació de la comissió tècnica de valoració s'ajustarà a la base reguladora desena de la Resolució del 21 de novembre de 2024 del conseller d'Educació Cultura, Universitats i Ocupació, per la qual s'aproven les bases reguladores per a la concessió de subvencions a l'exhibició d'obres cinematogràfiques en sales de cinema de la Comunitat Valenciana.

*Dècim. Criteris d'atorgament*

1. Les sol·licituds i projectes es puntuaran fins a un màxim de 100 punts. No podran proposar-se com a beneficiaris els titulars de projectes per als quals s'haja sol·licitat ajuda i que no aconseguisquen com a mínim 50 punts.

2. Per a la valoració dels projectes presentats es consideraran els següents criteris:

a) Pel·lícules valencianes i en valencià, espanyoles i europees, exhibides en els dos anys anteriors. Es valorarà amb fins a un màxim de 25 punts.

Se sumaran 5 punts per cada pel·lícula valenciana exhibida i per cada pel·lícula en valencià o doblegada al valencià exhibida en totes les seues sessions; 1,5 punts per cada pel·lícula espanyola i 0,75 punts per cada pel·lícula europea exhibida.

Si la pel·lícula europea s'ha projectat en versió original subtitulada sumarà 1,50 punts en lloc de 0,75 punts, sempre que la versió original no siga en castellà o en valencià.

En tots els casos, la pel·lícula haurà d'haver romàs en la cartellera d'alguna de les sales de la seua titularitat per un període d'almenys una setmana, amb almenys, dos sessions diàries en passades habituals. En cinemes d'una sala, la setmana s'entendrà referida als dies habituals d'obertura setmanal, amb un mínim de dos sessions setmanals.

b) Espectadors: incidència en el públic. Es valorarà l'assistència de públic a les sales. Fins a un màxim de 5 punts.

S'obtindrà 1 punt per cada 10 espectadors de mitjana diària per sala. En cas de cinemes d'una sola sala es tindran en compte únicament els dies habituals d'obertura al públic de la sala.

En el cas d'empreses titulars de cinema amb diverses sales es computarà la mitjana del nombre d'espectadors setmanals pel nombre de sales, dividint el nombre total d'espectadors entre el nombre de sales.

c) Creació, formació i desenrotllament de públics. Es valorarà l'exhibició d'obres dirigides a un públic familiar i juvenil, així com les sessions cinematogràfiques amb activitats paral·leles com a presentacions a càrrec de l'equip tècnic i artístic, taules redones i col·loquis relatius a les projeccions. Es valorarà amb fins a un màxim de 5 punts.

Es valorarà amb 1 punt cada pel·lícula qualificada per a tots els públics que haja romàs en la cartellera més de dos setmanes amb almenys dos sessions diàries, fins a un màxim de 5 punts. Si el sol·licitant disposa de diverses sales en diferents cinemes, només es computaran, a este efecte, l'estrena en diferents sales d'un mateix cinema.

En cinemes d'una sala, autocinemes i terrasses d'estiu, la permanència en cartellera es reduirà a una setmana. La setmana s'entendrà referida als dies habituals d'obertura setmanal amb un mínim de 2 sessions setmanals.

Es valorarà amb 1 punt cada estrena/pel·lícula que haja contat, almenys en una sessió, amb la presentació de la pel·lícula per personal tècnic o artístic de la pel·lícula, taules redones i/o col·loquis, fins a un màxim de 5 punts. No es computarà si l'empresa organitza un cineclub i sol·licita ajudes a cineclub de l’IVC.

d) Promoció de noves produccions i nous formats. Fins a un màxim de 5 punts.

Se sumarà 0,5 punts per cada curtmetratge, de qualsevol gènere, que s'haja projectat durant eixa anualitat en una o més sessions obertes al públic.

e) Disposició de mecanismes de fidelització d'espectadors (abonaments): 20 punts.

Si l'empresa disposa de mecanismes de fidelització als espectadors com a abonaments amb preus reduïts, sessions gratuïtes per fidelitat en l'assistència o amb motiu del seu aniversari o una altra celebració, sumarà els 20 punts, si estos mecanismes s'estan aplicant l'any de la convocatòria. Si no és així la puntuació en este apartat serà de 0 punts.

f) Seu de festivals de cinema. Es valorarà que les sales de cinema siguen seu de festivals de cinema que hagen comptat amb alguna mena d'ajuda econòmica de l’IVC en els dos exercicis anteriors. 5 punts.

g) Plantilla de personal de gestió i administració. Fins a un màxim de 5 punts.

Es valorarà amb 1 punt cada 75 dies de contracte cotitzats en la Seguretat Social corresponent a personal de gestió, incloent-hi el personal de sala i administració del cinema l'any anterior a la convocatòria.

Si almenys el 40% d'eixes persones són dones sumarà 2 punts més, sense que puga superar per això el màxim de 5 punts.

h) Accessibilitat que facilite l'assistència a persones amb diferents graus de discapacitat: 15 punts.

Si totes les sales titularitat de l'empresa sol·licitant situades en la Comunitat Valenciana són accessibles a persones amb diversitat funcional de caràcter físic, sumarà 15 punts. Si no és així la puntuació en este apartat serà de 0 punts.

i) Pel·lícules exhibides amb ajudes concedides prèviament a la producció per l’IVC per les pel·lícules exhibides. Fins a un màxim de 10 punts.

Per cada llargmetratge que s'haja estrenat o s’estrene durant l'exercici de la convocatòria, en sessions habituals obertes al públic i que haja rebut una ajuda a la producció d'obres audiovisuals de l’IVC, sumarà 2,5 punts, fins a un màxim de 10 punts.

Només en el cas d'empreses d'exhibició de nova creació, les sales de les quals s'hagen obert al públic l'any de la convocatòria, es valorarà el pla i compromisos de projeccions durant l'any de la convocatòria en aquells punts en què es valoren les projeccions i activitats d'anys anteriors.

j) Si l'empresa sol·licitant té el domicili social, o si és persona física el domicili fiscal, en la Comunitat Valenciana sumarà 5 punts.

3. Per a l'acreditació dels mèrits s'aportaran declaracions responsables, firmades pel representant de l'empresa, de cada un dels punts continguts en l'apartat anterior, excepte pel que fa a la plantilla de personal (lletra g), per al còmput del qual haurà d'aportar-se contractes laborals, altes en la Seguretat Social i relació nominal de treballadors (RNT) i rebut de liquidació de cotitzacions (RLC), de l'any en curs fins a completar, almenys, els dies que es declaren per a sumar els punts corresponents.

L’IVC podrà requerir, en qualsevol moment, l'acreditació fefaent dels extrems continguts en les declaracions responsables.

*Quadro resum d'exhibició en sales de cinema de la Comunitat Valenciana*

|  |  |
| --- | --- |
| Pel·lícules valencianes o en valencià, espanyoles o europees exhibides | 25 punts |
| Espectadors | 5 punts |
| Creació, formació i desenrotllament de públics | 5 punts |
| Promoció de noves produccions i nous formats | 5 punts |
| Disposició de mecanismes de fidelització d'espectadors | 20 punts |
| Seu festival cinema | 5 punts |
| Plantilla de personal | 5 punts |
| Accessibilitat | 15 punts |
| Ajudes prèvies per a pel·lícules exhibides | 10 punts |
| Empresa valenciana | 5 punts |
| Total, puntuació màxima | 100 punts |

  

4. Per a la determinació de la quantia de les ajudes, la puntuació obtinguda per cada projecte determinarà el percentatge de l'ajuda, contemplant el màxim previst en la convocatòria.

*Onzé. Resolució provisional*

1. L'òrgan instructor, a la vista de l'expedient i de l'acta de la comissió tècnica de valoració, emetrà un informe en què conste que de la informació que té en el seu poder es desprén que les persones beneficiàries complixen tots els requisits necessaris per a accedir a les subvencions i, en virtut d'esta, efectuarà la proposta de resolució provisional, degudament motivada, que es publicarà en la web de l’IVC i es concedirà un termini de 10 dies hàbils,  per a presentar, si escau, al·legacions. Es podrà prescindir del tràmit d'audiència quan no figuren en procediment ni siguen tinguts en compte altres fets ni altres al·legacions i proves que les adduïdes pels interessats. En este cas, la proposta de resolució formulada tindrà el caràcter de definitiva.

2. L'òrgan instructor podrà requerir els sol·licitants perquè proporcionen qualsevol informació aclaridora que resulte necessària per a la gestió d'esta, així com la documentació acreditativa d'aquelles circumstàncies que es declaren responsablement.

El contingut d'informació falsa o que no es corresponga amb la realitat suposarà l'exclusió de la seua valoració per part de la comissió tècnica de valoració i serà motiu de desestimació de la mateixa en la resolució dictada per l'òrgan competent. Igualment, podrà ser motiu de revocació de la subvenció concedida en el cas que haguera sigut ja adjudicada.

*Dotzé. Resolució definitiva*

1. L'òrgan instructor, després dels tràmits previstos en les bases, formularà una proposta de resolució definitiva, que elevarà a la persona titular de la direcció general de l’IVC, que és la persona competent per a resoldre.

Una vegada realitzada la proposta de la comissió avaluadora i de la direcció general de l’IVC sobre l'adjudicació de quantitats i la denegació de la subvenció de les sol·licituds que no complisquen els requisits previstos en les bases reguladores i en la resolució de convocatòria, es resoldrà esta.

En tot cas, la denegació de la subvenció haurà de ser motivada i les raons es faran constar en l'esmentada resolució.

2. El termini màxim per a tramitar, resoldre i notificar les sol·licituds sobre les subvencions arreplegades en esta resolució serà de tres mesos a comptar des de la data final de recepció de sol·licituds exposat en la convocatòria corresponent. Transcorregut este termini sense que s'haja notificat cap resolució expressa, les sol·licituds es consideraran desestimades per silenci administratiu, sense que això determine el contingut de la resolució expressa que en el seu moment s'adopte.

3. La resolució de la concessió de les ajudes es publicarà en el *Diari Oficial de la Generalitat Valenciana*, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques i en la pàgina web de l’IVC (<http://ivc.gva.es/>).

*Tretzé. Justificació i pagament d'estes ajudes*

1. El pagament d'estes ajudes s'efectuarà mitjançant transferència bancària ateses les dades de domiciliació bancària i es realitzarà amb la comprovació prèvia de la justificació que els beneficiaris presenten via telemàtica.

La justificació es realitzarà mitjançant compte justificatiu del cost de l'activitat durant el període que s'indique en la convocatòria corresponent.

Amb caràcter general s'aportarà informe d'auditoria de revisió realitzat per auditors inscrits en el Registre Oficial d'Auditors de Comptes, que es regirà pel que es disposa en les normes de procediment previstes en la legislació vigent en matèria d'auditories, i, en tot cas, conforme als articles 30 i 31 de la LGS. El gasto derivat de l'informe d'auditoria tindrà la condició d'un gasto indirecte subvencionable.

No obstant, per a subvencions per import inferior 10.000 euros la justificació es realitzarà mitjançant la presentació del compte justificatiu que inclourà gastos i documents de pagament de l'activitat.

El compte justificatiu contindrà:

a) Una memòria d'activitat justificativa del compliment de les condicions imposades en la concessió de la subvenció, d'acord amb el model normalitzat disponible en la web de l’IVC, amb la indicació de les activitats dutes a terme i dels resultats obtinguts. En els casos en què procedisca especificarà, les activitats i projeccions realitzades en valencià, adjuntant fullets, cartells i tota la documentació il·lustrativa de l'activitat que es considere oportuna. En el cas dels cineclubs s'especificarà, a més, si és el cas, quines projeccions realitzades corresponen a obres subvencionades per l’IVC en anys anteriors.

b) Una relació classificada dels gastos de l'activitat, amb la identificació del creditor i del document, el seu import, la data d'emissió i, si és el cas, la data de pagament. En cas que la subvenció s'atorgue conformement a un pressupost estimat, s'han d'indicar les desviacions esdevingudes.

c) Les factures o documents de valor probatori equivalent en el tràfic jurídic mercantil o amb eficàcia administrativa incorporats en la relació a què es fa referència en el paràgraf anterior i la documentació acreditativa del pagament.

d) Un detall d’altres ingressos o subvencions que hagen finançat l'activitat subvencionada amb la indicació de l'import i la procedència.

e) Si és el cas, una carta de pagament de reintegrament en el supòsit de romanents no aplicats, així com dels interessos derivats d'estos.

4. Es consideren gastos subvencionables a més dels propis de l'activitat, els costos indirectes associats al seu desenrotllament.

Dins dels costos indirectes s'inclouen tant els gastos variables derivats de la gestió del projecte subvencionable com els costos d'estructura que són necessaris perquè l'activitat es duga a terme i en tot cas els que corresponen a les nòmines del personal d'administració, lloguer d'oficines, subministraments (aigua, telèfon, gas), material d'oficina consumible, manteniment dels espais, assegurances de locals i servicis externs de gestoria.

No obstant l'anterior, el gasto derivat dels subministraments d'energia elèctrica, serà considerat un gasto directe de l'activitat i serà subvencionat fins al 65% de la seua quantia corresponent a l'exercici objecte de la subvenció. Este gasto haurà de ser acreditat mitjançant l'aportació del contracte subscrit amb el proveïdor corresponent que haurà de ser anterior a la data de publicació de la concessió de l'ajuda, així com les factures corresponents al període subvencionable.

5. Amb caràcter general no són subvencionables les adquisicions de béns inventariables.

Tampoc s'admetran com a gastos subvencionables els següents:

Els interessos deutors de comptes bancaris, recàrrecs i sancions administratives o penals.

Les dietes, si no figuren en els contractes laborals.

6. Els gastos del personal de gestió del cinema són subvencionables. El cost salarial subvencionable inclou el salari brut i els gastos socials a càrrec de la beneficiària, generats durant el període d'execució.

7. La documentació corresponent a la documentació es presentarà per via telemàtica, d'acord amb el que es preveu per a la presentació de la sol·licitud en la present resolució.

8. Els crèdits pressupostaris afectes a esta convocatòria, disposats i no pagats per falta de justificació o per ser esta incorrecta seran anul·lats, perdent el beneficiari el dret a percebre la subvenció.

9. En virtut del que es preveu en l'article 171.1 de la LHIS, no podrà realitzar-se el pagament de la subvenció mentres la persona beneficiària no es trobe al corrent en el compliment de les seues obligacions tributàries i davant de la Seguretat Social o tinga la condició de subjecte deutor per resolució de procedència de reintegrament. Estes circumstàncies podran comportar la pèrdua del dret al cobrament de l'ajuda.

10. En estes ajudes el gasto mínim, realitzat i justificat per a poder considerar complit l'objecte i la finalitat de l'ajuda ha de ser l'import de la subvenció concedida. L'ajuda serà minorada de manera proporcional a l'import finalment justificat.

Qualsevol reformulació del projecte o canvi de caràcter substancial haurà de ser comunicat prèviament a l’IVC i autoritzat per la direcció general de l’IVC, amb l’informe previ del Servici d'Ajudes.

Les modificacions no pressupostàries que contribuïsquen a desvirtuar la qualitat o alterar l'objecte, la finalitat o el calendari del projecte original, podran comportar minoració o revocació de l'ajuda concedida si no compten amb l'autorització preceptiva.

Tindran la consideració d'incompliments:

a) Presentar de manera incompleta el compte justificatiu.

b) No atendre els requeriments d'esmena i millora en temps i/o forma.

*Catorzé. Modificació i reintegrament*

1. Qualsevol alteració de les condicions tingudes en compte per a la concessió de la subvenció podrà donar lloc a la modificació de la resolució de concessió de l'ajuda. En tot cas, l'obtenció concurrent de subvencions o ajudes atorgades per altres administracions o ens públics o privats pel mateix concepte podrà determinar la minoració de l'ajuda concedida en la mesura en què siga necessari en cas que la suma total de les ajudes supere el cost de l'activitat desenrotllada.

2. A l'efecte de control dels límits anteriorment exposats, s'exigirà a les entitats sol·licitants una declaració responsable en què s'indiquen totes les subvencions que tinguen concedides o sol·licitades per al mateix objecte amb indicació dels conceptes dels gastos subvencionats.

3. L'Administració farà una comprovació exhaustiva de les dades a què es referixen estes declaracions responsables d'acord amb el que establix l'article 6 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.

4. Donaran lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament, els casos contemplats en l'article 172 de la LHIS i en l'article 37 de la LGS, de conformitat amb els articles 91, 92 i 93 del seu reglament, aprovat per Reial decret 887/2006, de 21 de juliol.

5. En la tramitació del procediment es garantirà, en tot cas, el dret d'audiència a l'interessat.

6. El que es disposa en els apartats anteriors serà aplicable sense perjuí de la possible qualificació dels fets com a infracció administrativa i de la incoació del procediment sancionador, d'acord amb els articles 52 i següents de la LGS i 173 i següents de la LHIS.

7. La persona titular de la direcció general de l’IVC és l'òrgan competent per a la resolució dels expedients de reintegrament que siguen pertinents.

*Quinzé. Règim d'abonaments a compte, pagaments anticipats i garanties*

1. Podran realitzar-se abonaments a compte o pagaments anticipats de conformitat amb el que es disposa en l'article 171 de la LHIS i en la base quinzena de la Resolució del 21 de novembre de 2024 del conseller d'Educació Cultura, Universitats i Ocupació, per la qual s'aproven les bases reguladores per a la concessió de subvencions a l'exhibició d'obres cinematogràfiques en sales de cinema de la Comunitat Valenciana.

*Setzé. Pla de control*

El pla de control d'estes ajudes s'ajustarà a la base setzena de la Resolució del 21 de novembre de 2024 del conseller d'Educació Cultura, Universitats i Ocupació, per la qual s'aproven les bases reguladores per a la concessió de subvencions a l'exhibició d'obres cinematogràfiques en sales de cinema de la Comunitat Valenciana.

*Desseté. Tractament de dades de caràcter personal*

El tractament de dades de caràcter personal s'ajustarà a la base dessetena de la Resolució del 21 de novembre de 2024 del conseller d'Educació Cultura, Universitats i Ocupació, per la qual s'aproven les bases reguladores per a la concessió de subvencions a l'exhibició d'obres cinematogràfiques en sales de cinema de la Comunitat Valenciana.

*Dihuité. Mitjà de notificació o publicació*

1. L’IVC cursarà les notificacions per la via electrònica a través de l'adreça electrònica habilitada de la persona jurídica o, en defecte d'això, a través de la carpeta ciutadana del representant de l'entitat o de la persona física sol·licitant.

2. Les notificacions s'entendran practicades o rebutjades en els termes que s'assenyalen en els articles 40, 41 i 43 de la Llei 39/2015, d'1 d'octubre, del procediment administratiu comú de les administracions públiques, i en la legislació complementària. En este sentit, si transcorren 10 dies naturals sense que s'accedisca al seu contingut, s'entendrà que la notificació ha sigut rebutjada i es tindrà per realitzat el tràmit de la notificació.

*Denové. Consultes*

Les consultes a l’IVC durant la tramitació d'esta convocatòria únicament es realitzaran per mitjà del correu electrònic <tjauqpgvpopuxdeqyg@zfy.lvl.nc>

*Vinté. Infraccions i sancions*

1. El règim d'infraccions i sancions serà l'establit en el títol IV de la LGS, així com els articles 173 a 177 de la LHIS.

2. La imposició de les sancions en matèria de subvencions s'efectuarà mitjançant procediment administratiu en el qual, en tot cas, es donarà audiència a la persona beneficiària abans de dictar-se l'acord corresponent i serà tramitat conforme al que es disposa en la legislació del procediment administratiu comú.

*Vint-i-uné. Facultat per a actes d'aplicació, interpretació i resolució d'incidències*

1. D'acord amb el que s'establix en Resolució de 31 de maig de 2023, de la presidència de l’Institut Valencià de Cultura, sobre delegació de competències en la persona titular de la direcció general de l’Institut Valencià de Cultura, el director general de l’IVC dictarà els actes, resolucions i instruccions que siguen precisos per a l'aplicació d'esta resolució.

2. El director general de l’IVC resoldrà tant els dubtes com les incidències que es produïsquen prèvia audiència dels interessats.

Contra la present resolució, que esgota la via administrativa, podrà interposar-se recurs potestatiu de reposició en el termini d'un mes des de la seua publicació o, alternativament, recurs contenciós administratiu davant el Tribunal Superior de Justícia en el termini de dos mesos.

  

València, 28 de novembre de 2024

Álvaro López-Jamar Caballero

Director general de l'Institut Valencià de Cultura

Esta disposició conté annexos. Consulteu-ne la versió en PDF.